Allahabad Bank reports Rs 1,775 core fraud by Bhushan Power & Steel । भूषण स्टील एंड पावर ने इलाहाबाद बैंक को लगाई 1775 करोड़ की चपत - Business Hindi News, India TV Hindi
Updated on: July 14, 2019 10:15 IST
मुंबई। पंजाब नेशनल बैंक (पीएनबी) के बाद अब इलाहाबाद बैंक ने शनिवार को कहा कि उसे भूषण पावर एंड स्टील लिमिटेड (बीपीएसएल) ने 1,774.82 करोड़ रुपये की चपत लगाई है। इलाहाबाद बैंक ने एक रेग्यूलेटरी फाइलिंग में कहा कि फोरेंसिक ऑडिट और केंद्रीय जांच ब्यूरो (सीबीआई) द्वारा स्वत: संज्ञान लेते हुए कंपनी और उसके निदेशकों के खिलाफ प्राथमिकी के आधार पर भारतीय रिजर्व बैंक (आरबीआई) ने बताया कि बैंक के कर्जदार बीपीएसएल ने 1,774.82 करोड़ रुपये की धोखाधड़ी की है।
कंपनी और उसके निदेशकों पर कथित तौर पर बैंकिंग प्रणाली से धन की हेराफेरी करने का आरोप है। ​इलाहाबाद बैंक ने कहा कि उसने बीपीएसएल में बैंक फंसे हुए धन के विरुद्ध पहले ही 900.20 करोड़ रुपये की प्रॉविजनिंग की है।